L 234/190
SL
Uradni list Evropske unije
22.9.2023
SKLEP KOMISIJE (EU) 2023/1810 z dne 19. septembra 2023 o zahtevku za razširjeno kumulacijo za nekatere materiale ali dele, ki se uporabljajo pri proizvodnji koles med Kambodžo in Vietnamom, v skladu s členom 56(1) Delegirane uredbe (EU) 2015/2446, kar zadeva pravila o poreklu, ki se uporabljajo za namene sheme splošnih tarifnih preferencialov v skladu z Delegirano uredbo (EU) 2015/2446
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (EU) št.
952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 64(3) Uredbe,
ob upoštevanju Delegirane uredbe Komisije (EU) 2015/2446 z dne 28. julija 2015 o dopolnitvi Uredbe (EU) št.
952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (2) in zlasti člena 56 Uredbe,
ob upoštevanju naslednjega:
(1)
Člen 56(1) Delegirane uredbe (EU) 2015/2446 določa, da lahko države upravičenke do splošne sheme preferencialov (v nadaljnjem besedilu: GSP) Evropske unije zahtevajo razširjeno kumulacijo z državo, s katero ima Unija sklenjen sporazum o prosti trgovini, v skladu s členom XXIV Splošnega sporazuma o carinah in trgovini (GATT).
(2)
Člen 56(1) in člen 56(2) Delegirane uredbe (EU) 2015/2446 določata pogoje, pod katerimi se lahko državam upravičenkam do GSP v okviru razširjene kumulacije dovoli uporaba materialov iz države, s katero ima Unija sklenjen sporazum o prosti trgovini v skladu s členom XXIV GATT.
Zlasti člen 56(1) določa, da se taka kumulacija lahko uporablja le po tem, ko so se države, vključene v razširjeno kumulacijo, zavezale, da bodo upoštevale ali zagotovile skladnost s pravili o poreklu GSP, pravili o poreklu iz sporazuma o prosti trgovini med EU in Vietnamom in vsemi drugimi določbami v zvezi z izvajanjem pravil o poreklu ter da bodo zagotovile upravno sodelovanje, potrebno za zagotovitev pravilnega izvajanja teh pravil v zvezi z Unijo in tudi med njimi.
(3)
Komisija sprejme odločitev o takem zahtevku v skladu s svojimi notranjimi postopki.
(4)
Kambodža je z dopisom z dne 2. decembra 2022 predložila zahtevek za razširjeno kumulacijo z Vietnamom v skladu s členom 56(1) Delegirane uredbe (EU) 2015/2446.
Zahtevek se nanaša na nekatere materiale ali dele, ki se uporabljajo pri proizvodnji koles, s poreklom iz Vietnama za uporabo v Kambodži kot materiali s poreklom za proizvodnjo in izvoz koles v Evropsko unijo v okviru preferencialnih stopenj GSP v okviru tarifnih številk 87 11, 87 12 in 95 03 harmoniziranega sistema (HS).
(5)
Kambodža je v podporo svojemu zahtevku opozorila, da je bil s 1. januarjem 2023 Vietnam črtan s seznama držav upravičenk do splošnega režima GSP, zato se vietnamski materiali ali deli, ki se uporabljajo pri proizvodnji koles, štejejo za izdelke brez porekla, zato kamboški proizvajalci koles ne morejo koristiti ugodnosti dajatev prostega dostopa do GSP za izvoz kamboških koles v Unijo.
Hkrati mora imeti kamboška industrija koles še naprej dostop
(1) UL L 269, 10.10.2013, str. 1.
(2) UL L 343, 29.12.2015, str.
1.